Redakteur ontvang Totiusprys : van oraloor
'n Groot eer het prof. Amie van Wyk, redakteur van Die Kerkblad, en afgetrede professor aan die Teologiese Skool, te beurt geval. Die Suid-Afrikaanse Akademie vir Wetenskap en Kuns het aan hom die Totiusprys vir Teologie toegeken. Die Totiusprys word toegeken vir werk en geskrifte van hoogstaande gehalte in die teologie of vir werk op die vlak van Bybelvertaling. Hierdie prys word een keer in twee jaar toegeken. Die prys word DV op 25 Junie vanjaar tydens die Akademievergadering in Potchefstroom aan prof. Van Wyk oorhandig.
Help met stryd teen MIV / vigs! : van oraloor
Die Gereformeerde Kerk Duineveld is tans besig met 'n projek om soveel mense as moontlik vir twee weke op te lei hoe om die MIV/Vigspandemie te hanteer en te voorkom. Ons primêre fokus is tans om te voorkom dat meer mense geïnfekteer word, en om hulle in te lig hoe om positief te leef wanneer jy MIV-positief is. Daarom bied ons werkswinkels oor twee weke aan waarin ons die mense oplei om hulle volle potensiaal as Godgeskape mense te bereik.
Prof. Mashau besoek Nederland en België : van oraloor
Prof. Derrick Mashau gee hier 'n kykie in sy navorsingsbesoek aan Nederland en België in Oktober 2003.
Source: Die Kerkblad 107, pp 48 –51 (2004)
Die "teks" vir my inkeer ... die laaste woord
Soms gebeur daar in die lewe dinge wat 'n mens, sonder dat jy dit verwag, vasvat! 'n Gebeurtenis vind plaas waardeur jy geruk word tot in die diepste van jou wese. Iets kom onbepland oor jou lewenspad wat jou meteens laat besef jy is nie wat jy gedink het jy is nie. So iets het my gebeur tussen 'n kamera en 'n jong kind se hande. Kan jy nou meer! Net 'n kamera en twee jong handjies.